CELEX: 62011CN0024
Language: et
Date: 2011-01-17 00:00:00
Title: Kohtuasi C-24/11 P: Hispaania Kuningriigi 17. jaanuaril 2011 esitatud apellatsioonkaebus Üldkohtu (kaheksas koda) 12. novembri 2010 . aasta otsuse peale kohtuasjas T-113/08: Hispaania Kuningriik versus Euroopa Komisjon

26.3.2011   
            
            
               ET
            
            
               Euroopa Liidu Teataja
            
            
               C 95/6
            
         Hispaania Kuningriigi 17. jaanuaril 2011 esitatud apellatsioonkaebus Üldkohtu (kaheksas koda) 12. novembri 2010. aasta otsuse peale kohtuasjas T-113/08: Hispaania Kuningriik versus Euroopa Komisjon
   (Kohtuasi C-24/11 P)
   2011/C 95/10
   Kohtumenetluse keel: hispaania
   
      Pooled
   
   
      Apellant: Hispaania Kuningriik (esindaja: Muñoz Pérez)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Rahuldada apellatsioonkaebus ja tühistada Üldkohtu 12. novembri 2010. aasta otsus kohtuasjas T-113/08: Hispaania Kuningriik vs. komisjon.
            
         
               —
            
            
               Tühistada kõik komisjoni 20. detsembri 2007. aasta otsusega 2008/68/EÜ (1) tehtud finantskorrektsioonid seoses oliiviõli tootmisele antud abiga; või teise võimalusena tühistada oliiviõli sektori finantskorrektsioonid, mis mõjutavad kulusid, mille ettemaksed tasuti enne 24. novembrit 2002; või kolmanda võimalusena tühistada oliiviõli sektori finantskorrektsioonid, mis mõjutavad kulusid, mille ettemaksed tasuti enne 15. juulit 2000.
            
         
      Väited ja peamised argumendid
   
   
               1.
            
            
               Üldkohtu arutluskäigu sisemine vastuolu ja määruse nr 1663/95 (2) artikli 8 rikkumine, kuna Üldkohus nõustus, et komisjon tugineb finantskorrektsiooni tehes eeskirjade eiramistele, mis ei olnud esitatud kirjas AGR 16844, millega edastati uurimise HO/2002/91/ES tulemused.
            
         
               2.
            
            
               Euroopa Kohtu põhikirja artiklite 36 ja 53 rikkumine, kuna kohtuotsus on ebapiisavalt põhjendatud, sest ei ole mainitud ega seetõttu ka lahendatud küsimust keskse argumendi osas, mille Hispaania Kuningriik esitas kohtuistungi protokolli seoses määruse nr 729/70 (3) artikli 5 lõike 2 punktis c ja määruse nr 1258/1999 (4) artiklis 7 sätestatud 24-kuulise tähtaja dies ad quem kindlaksmääramisega.
            
         
               3.
            
            
               Määruse nr 729/70 artikli 5 lõike 2 punktis c ja määruse nr 1258/1999 artiklis 7 sätestatud 24-kuulise tähtaja rikkumine:
               
                           —
                        
                        
                           Esiteks, kuna seda tähtaega arvutatakse alates kirja AGR 16844 kuupäevast, ehkki selles kirjas ei olnud märgitud kõiki finantskorrektsiooni aluseks olnud põhjuseid.
                        
                     
                           —
                        
                        
                           Teiseks, kuna Üldkohus tugineb Euroopa Kohtu (5) otsusele, mida ei saa kohaldada sellisele sektorile nagu oliiviõli tootmine, kinnitamaks et määrav kuupäev viidatud 24-kuulise tähtaja arvutamiseks on jäägi tasumise kuupäev, mitte aga ettemakse tasumise kuupäev.
                        
                     
         
      (1)  Komisjoni 20. detsembri 2007. aasta otsus 2008/68/EÜ, mille järgi ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastust (ELT 2008, L 18, lk 12)
   
      (2)  Komisjoni 7. juuli 1995. aasta määrus (EÜ) nr 1663/95, millega nähakse ette nõukogu määruse (EMÜ) nr 729/70 kohaldamise üksikasjalikud eeskirjad seoses EAGGF tagatisrahastu raamatupidamisarvestuse kontrollimise ja heakskiitmisega (EÜT L 158, lk 6; ELT eriväljaanne 3/18, lk 31).
   
      (3)  Nõukogu 21. aprilli 1970. aasta määrus (EMÜ) nr 729/70 ühise põllumajanduspoliitika rahastamise kohta (EÜT L 94, lk 13).
   
      (4)  Nõukogu 17. mai 1999. aasta määrus (EÜ) nr 1258/1999 ühise põllumajanduspoliitika rahastamise kohta (EÜT L 160, lk 103; ELT eriväljaanne 03/25, lk 414).
   
      (5)  Euroopa Kohtu 19. juuni 2003. aasta otsus kohtuasjas C-329/00: Hispaania vs. komisjon, EKL 2003, lk I-6103.